भारतीय जनता पार्टी (भाजपा) के मुख्यालय में शुक्रवार को पूर्व प्रधानमंत्री अटल बिहारी वाजपेयी के अंतिम दर्शन के लिए विशिष्ट जनों और आम जनता का हुजूम उमड़ पड़ा। प्रधानमंत्री नरेंद्र मोदी, भाजपा अध्यक्ष अमित शाह, वरिष्ठ भाजपा नेता एल. के. आडवाणी और माकपा नेता सीताराम येचुरी सहित कई नेताओं और हजारों लोगों ने दिवंगत नेता को श्रद्धासुमन अर्पित किए। वाजपेयी के आवास से सुबह नौ बजे जब भाजपा मुख्यालय के लिए उनका पार्थिव शरीर रवाना हुआ, तो देश के विभिन्न हिस्सों से आए लोग 'जब तक सूरज चांद रहेगा, अटलजी का नाम रहेगा', 'भारत माता की जय' और 'वंदे मातरम' के नारे लगाते देखे गए। पूर्व प्रधानमंत्री के पार्थिव शरीर को उनके कृष्णा मेनन मार्ग स्थित आवास से फूलों से सजे सेना के एक ट्रक से भाजपा मुख्यालय के बाद स्मृति स्थल पर उनका अंतिम संस्कार किया गया। पीएम मोदी सहिहत देश-विदेश के तमाम नेता इस दौरान मौजूद रहे। (All Photos/ PTI)